Sara McMann

Sara McMann (s. 24. syyskuuta 1980 Takoma Park, Maryland) on yhdysvaltalainen vapaaottelija ja entinen olympiatason painija. Hänestä tuli vuoden 2004 Ateenan kesäolympialaisissa Yhdysvaltain ensimmäinen naispainija, joka saavutti hopeaa Olympialaisissa.Wrestlers Who Moved To Mixed Martial Arts Ring From Mat  offgridquest.com 15.2.2017 Viitattu 1.5.2017  McMann on saavuttanut myös MM-hopeaa 2003 ja voittanut lukkopainin maailmanmestaruuden 2009. Vapaaottelussa hän on otellut vuodesta 2011 lähtien ja otteli 2014 kääpiösarjan mestaruudesta Ronda Rouseyta vastaan, mutta hävisi kamppailun.

Paini
McMann aloitti painin harrastamisen McDowell High Schoolissa, Pohjois-Carolinassa, jossa hän saavutti USGWA:n High Schoolin kansallisen mestaruuden 1998. Valmistuttua siirtyi University of Minnesota Morrisiin opiskelemaan. Hän jatkoi siellä painimista vuosina 1998–1999 ja sittemmin Lock Haven University of Pennsylvaniassa vuosina 1999–2003. McMann saavutti menestystä USA Wrestling järjestön kilpailuissa voittaen muun muassa aikuisten tasolla naisten vapaapainin kansallisen mestaruuden vuosina 2000, 2002 ja 2003, sekä naisten yliopiston vapaapainin mestaruuden 2002. McMann saavutti menestystä myös UWW:n kansainvälissä kilpailuissa. Hän voitti vuonna 2000 kultaa Dave Schultz Memorial Openissa, Sunkist Kids Openissa ja Clansman Openissa ja hopeaa Pan-Amerikan mestaruuskilpailuissa.

MM-kilpailut 2003
McMann saavutti 2003 hopeaa painin MM-kilpailuissa New Yorkissa. Hän oli sitä ennen kilpaillut MM-kilpailuissa vuosina 2000, 2001 ja 2002, joissa ei tullut menestystä. McMann eteni 2003 kilpailuissa loppuotteluun saakka voitettuaan ensimmäisellä kierroksella Sara Eriksson suoraan 9–2 ja toisella kierroksella Kristine Odrinan pistein 11–0. McMann voitti vielä viidennellä kierroksella Alena Kartachovan 4–3 ja 39 sekunnissa kanadalaisen Viola Yanikin pistein 3–0. Voiton myötä hän eteni loppuotteluun, jossa McMann hävisi 2002 vuoden vapaapainin mestarille japanilaiselle Kaori Ichōlle pistein 3–4.World Championship 2003 foeldeak.com Viitattu 1.5.2017 

Olympialaiset 2004
2004 McMann jatkoi menestystään myös Olympialaisissa. Hän voitti ensimmäisen ottelunsa Meng Lilia vastaan, mutta hävisi toisen ottelunsa Viola Yanikille pistein 2–5, jonka hän oli voittanut edellisvuoden MM-kilpailuissa. Voitettuaan isäntämaan Stavroula Zigourin McMann eteni loppuotteluun, jossa hän kohtasi edellisvuoden MM-kilpailun tavoin Kaori Ichōn. McMann hävisi myös tällä kertaa loppuottelun, nyt pistein 2–3.Sara McMann  sports-reference.com Viitattu 1.5.2017 

MM-kilpailut 2005
McMann kilpaili seuraavaksi 2005 MM-kilpailuissa Unkarissa, jossa hän kohtasi ensimmäisenä Ichōn, jolle McMann hävisi jälleen pistein 3–2 ja 2–1. Hän voitti seuraavaksi ruotsalaisen Helena Allandin pistein 2–5, 4–2 ja 2–2, jonka myötä McMann eteni pronssiotteluun. Vastaan asettui venäläinen Anna Polovneva, jonka McMann voitti pistein 1–2, 2–1 ja 4–2.World Championship 2005 foeldeak.com Viitattu 1.5.2017  Hän saavutti ensimmäisen MM-pronssin.U.S. women take wrestling bronzes; three golds for Japan usatoday.com 29.9.2005 Viitattu 1.5.2017 

MM-kilpailut 2006
2006 MM-kilpailut menivät heikommin McMannin voitettua aluksi kolumbialaisen Sandra Amadon pistein 7–0. Hän kuitenkin putosi jatkosta hävittyään toisen ottelunsa entiselle Euroopan-mestarille Monika Michalikille pistein 1–3.World Championship 2006 foeldeak.com Viitattu 1.5.2017 

Pan-Amerikan kisat ja MM-kilpailut 2007
McMann aloitti 2007 vuoden sijoittumalla hopealle Dave Schultz Memorial International turnauksessa Colorado Springsissä.Dave Schultz Memorial International 2007 foeldeak.com Viitattu 1.5.2017  Maaliskuussa hän voitti Ruotsissa käydyn Klippan Lady Openin voitettuaan loppuottelussa Arogo Papavasileioun.Klippan Lady Open foeldeak.com Viitattu 1.5.2017  Kaksi viikkoa myöhemmin edellisestä turnauksesta McMann kilpaili maailmancupissa, joka pidettiin Venäjällä. Hän voitti turnauksen loppuottelussa japanilaisen Kei Yamanan.World Cup foeldeak.com Viitattu 1.5.2017 

McMann kilpaili seuraavan kerran heinäkuussa Pan Amerikan kisoissa Brasiliassa, jossa hän voitti mestaruuden. McMann voitti loppuottelussa Yoselin Rojas Urbiran.Pan American Games foeldeak.com Viitattu 1.5.2017 

2007 MM-kilpailuissa McMann menestyi paremmin, kuin edellisvuoden. Hävittyään ensimmäiseksi japanilaiselle Ichōlle, kuten edellisvuosina hän paini tiensä pronssiotteluun voittamalla  Rojas Y Urbina ja Haiyan Xu:n. Pronssiottelussa McMann kohtasi ranskalaisen Lise LeGrand-Golliot, jonka hän voitti pistein 2-1 ja 4-1.World Championship 2007 foeldeak.com Viitattu 1.5.2017 

Lukkopaini
McMann saavutti ensimmäisen kerran menestystä lukkopainissa 2009 voittamalla kaakois-yhdysvaltain mestaruuden ja FILA:n joukkuekilpailussa pronssia.Sarah McMann awakeningfighters.com Viitattu 1.5.2017  McMann voitti toistamiseen kaakois-yhdysvaltain mestaruuden 2010 ja 2011 saavutti Pohjois-Carolinan mestaruuden lisäksi hopeaa ADCC sponsoroiman Pohjois-Amerikan kisoissa.

Joulukuussa 2012 McMann voitti lukkopainin maailmanmestaruuden Shayna Baszleria vastaan.World Championship foeldeak.com Viitattu 1.5.2017 

Vapaaottelu
McMann julkisti joulukuussa 2010 tehneensä kolmen ottelun sopimuksen Strikeforcen kanssa.OLYMPIC SILVER MEDALIST MCMANN INKS DEAL WITH STRIKEFORCE sherdog.com 27.12.2010 Viitattu 5.7.2015  Hän ei kuitenkaan allekirjoittanut lopullista sopimusta lisäehtojen vuoksi. Lopulta McMann otteli ensimmäisen ammattilaisottelunsa Universal Cage Combat: Revolution -tapahtumassa 2011. Hän kohtasi Christina Marksin, jonka McMann voitti ensimmäisessä erässä kuristuksella.

ProElite
McMann sai tämän jälkeen ProEliteltä kahden ottelun sopimuksen. Ensimmäisessä ottelussaan hän kohtasi Raquel Pa'aluhin, jonka McMann voitti luovutuksella kolmannessa erässä. Toisessa ottelussa hän kohtasi Hitomi Akanon. McMann voitti ottelun yksimielisellä päätöksellä.

Invicta
McMann otteli Shayna Baszleria vastaan 2012. Ottelun voittajan oli määrä otella mestaruudesta. McMann voitti lopulta ottelun yksimielisellä päätöksellä. Ottelu palkittiin Illan ottelu -palkinnolla. McMann ei kuitenkaan ikinä otellut mestaruudesta, vaan hän siirtyi ottelun jälkeen ottelemaan UFC:hen.

UFC
Helmikuussa 2013 UFC vahvisti tehneensä sopimuksen McMannin kanssa.UFC Confirms Sara McMann, Alexis Davis Signed To Contracts fightline.com 12.2.2013  Hän otteli ensimmäisessä ottelussaan Sheila Gaffia vastaan. McMann voitti ottelun teknisellä tyrmäyksellä ensimmäisessä erässä.

Haastaminen mestaruudesta
Toisessa ottelussaan McMann pääsi ottelemaan naisten kääpiösarjan mestaruudesta 22. helmikuuta 2014. Hän sai vastaansa kolmannen kerran mestaruutta puolustaneen Ronda Rouseyn. McMann hävisi ottelun ensimmäisessä erässä teknisellä tyrmäyksellä, kun Rousey osui häntä polvella kroppaan useita kertoja ja kyynärpää osumilla. McMannin kaaduttua mattoon Rousey löi McMannia kolme kertaa kunnes tuomari julisti Rouseyn voittajaksi McMannin oltua kykenemätön puolustamaan itseään.UFC 170: Ronda Rousey stops Sara McMann in 66 seconds usatoday.com 23.2.2014 Viitattu 1.5.2017  Se oli samalla hänen ensimmäinen tappio vapaaottelu-uralla.

McMann otteli hävityn titteliottelun jälkeen Lauren Murphya vastaan elokuussa 2014. Hän voitti ottelun hajaäänin. McMann kohtasi seuraavaksi Miesha Taten tammikuussa 2015 UFC 183 -tapahtumassa. McMann hävisi kolmieräisen ottelun tuomariäänin. Elokuussa 2015 McMann kohtasi Amanda Nunesin, jolle hän hävisi ensimmäisessä erässä kuristuksella. Se oli samalla kolmas tappio McMannin uralla.

McMann otteli seuraavan kerran toukokuussa 2016 Jessica Eyeta vastaan, jonka hän voitti tuomariäänin.

Helmikuussa 2017 McMannin oli tarkoitus otella Liz Carmouchea vastaan, joka joutui jättämään ottelun väliin loukkaantumisen vuoksi.UFC Fight Night 105's Sara McMann has no interest in featherweight: 'I want the title at 135' mmajunkie.com 17.2.2017 Viitattu 1.5.2017  McMann sai korvaajan ja otteli Gina Mazanya vastaan, joka oli ennen ottelua punnituksissa painanut 4.5 paunaa yli sallitun painorajan. McMann voitti kamppailun ensimmäisessä erässä minuutin jälkeen käsitriangelikuristuksella.Sara McMann would fight again before UFC title shot but thinks she's already earned it mmajunkie.com 20.2.2017 Viitattu 1.5.2017 

Saavutukset
Lukkopaini
ADCC lukkopainin maailmanmestaruuskilpailut
2011 Pohjois-Amerikan mestaruuskilpailut: 2. sija

International Federation of Associated Wrestling Styles
2009 FILA:n lukkopainin maailmanmestaruus

USA Wrestling
2009 FILA World Team Trials: 3. sija

North American Grappling Association
2009 Kaakkois-Yhdysvaltain mestaruus
2010 Kaakkois-Yhdysvaltain mestaruus
2011 Pohjois-Carolinan mestaruus
2014 Pohjois-Amerikan mestaruus

Vapaaottelu
Invicta Fighting Championships
Illan ottelu (kerran)

UFC
Illan suoritus (kerran, vs. Alexis Davis)

Women's MMA -palkinto
2011 Mighty Mia Inspirational Fighter of the Year

Lähteet

Luokka:Yhdysvaltalaiset naispainijat
Luokka:Yhdysvaltalaiset vapaaottelijat
Luokka:Yhdysvaltalaiset olympiamitalistit
Luokka:Vuonna 1980 syntyneet
Luokka:Elävät henkilöt